Keruing neram

Keruing neram atau ensurai (Dipterocarpus oblongifolius) merupakan sejenis tumbuhan yang berkeluarga Dipterocarpaceae genus Dipterocarpus.

 Penerangan 

 Ciri fizikal 
Keruing neram boleh tumbuh sehingga . Ciri-ciri lapangan seperti berikut:

 Daun: berbentuk oblong-lanseolat, hingga lebih kurang eliptik. Daunnya lembut.
 Bunga: bunganya besar dan berwarna krim. Stamen bunga mempunyai 15.
 Biji benih: buahnya berbentuk belimbing atau berpermatang kedut. Tiub kaliksnya halus runcing pada pangkal.
 Batang pokok: ciri batangnya sama seperti spesies keruing lain dengan batangnya berbelimbing dan condong ke sungai.

 Taburan 
Keruing neram hanya boleh ditemui di Semenanjung Malaysia, Borneo dan Thailand sahaja.

Bagi kawasan Semenanjung Malaysia menurut buku Malaysia Red List: Plants of Peninsular Malaysia Volume 1, Part 1 dan Kaum Dipterokarpa Negeri Pahang, pokok ini boleh ditemui di negeri Kedah, Perak, Kelantan, Terengganu dan Pahang sahaja. Bagi negeri Pahang, ditemui di daerah Jerantut, Raub, Bentong, Temerloh dan Kuantan. Bagi di Malaysia Timur, pokok tersebut boleh ditemui di Sabah dan Sarawak.

Keruing neram hidup di sepanjang tebing sungai ke atas paras air pasang terlebih lagi di kawasan sungai besar seperti hulu Sungai Tekai dalam Hutan Simpan Tekai Tembeling, Sungai Tahan di Taman Negara Malaysia dan Sungai Rajang di Sarawak.

Rujukan

Keruing neram